ROMÂNIA

JUDEŢUL TIMIŞ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea noii durate și a cheltuielilor estimate în scopul asigurării finalizării integrale din fonduri proprii ale proiectului „Transformare a imobilului situat pe strada Bocșei, nr. 11 din Lugoj în grădiniță”, SMIS 146064**

Consiliul Local al Municipiului Lugoj;

Având în vedere referatul Direcției investiții, finanțări – Serviciul finanțări și implementare alte programe nr. 16/115499/(RI19)618 din 20.11.2024;

Având în vedere referatul nr. 16/115604/(RI19)620 din 20.11.2024 al Primarului Municipiului Lugoj - inițiator al proiectului de hotărâre;

Având în vedere Proiectul de hotărâre nr. 204 din 20.11.2024 privind aprobarea noii durate și a cheltuielilor estimate în scopul asigurării finalizării integrale din fonduri proprii ale proiectului „Transformare a imobilului situat pe strada Bocșei, nr. 11 din Lugoj în grădiniță”, SMIS 146064;

Luând în considerare raportul de specialitate nr. 16/116328/(RI19)635 din 21.11.2024 întocmit de Direcția investiții, finanțări – Serviciul finanțări și implementare alte programe;

Luând în considerare avizul nr. 115 din 26.11.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

Ținând cont de adresa de înaintare nr. 16/113861/(RI17)228 din 16.11.2024;

Luând în considerare prevederile Instrucțiunii AMPOR nr. 216/18.09.2024 privind modificarea unor termene menționate în cuprinsul Instrucțiunii AMPOR nr. 207/31.10.2023 (Acțiuni AM/OI de pregătire în vederea închiderii Programului Operațional Regional 2014-2020);

Ținând cont de contractul de finanțare nr. 8071 din 13.01.2023, înregistrat în evidențele instituției noastre sub nr. 16/23337/(RU)23338 din 01.03.2023;

Luând în considerare Hotărârea Consiliului Local nr. 345 din 29.11.2023 privind aprobarea noii durate și a cheltuielilor estimate în scopul asigurării finalizării integrale din fonduri proprii ale proiectului „Transformare a imobilului situat pe strada Bocșei, nr. 11 din Lugoj în grădiniță”, modificată;

Ținând cont de Hotărârea Consiliului Local nr. 70 din 24.03.2022 privind aprobarea proiectului „Transformare a imobilului situat pe strada Bocșei, nr. 11 din Lugoj, în grădiniță” în cadrul Programului Operațional Regional 2014-2020, Axa Prioritară 9 - Sprijinirea regenerării economice și sociale a comunităților defavorizate din mediul urban, Prioritatea de investiții 9.1 – Dezvoltare locală sub responsabilitatea comunității (DLRC), apelul de proiecte nr. POR/2018/9/9.1/1/7REGIUNI și a cheltuielilor legate de proiect, cu modificările ulterioare;

Ținând cont de Hotărârea Consiliului Local nr. 228 din 30.08.2023 privind aprobarea actualizării devizului general și a indicatorilor tehnico-economici pentru obiectivul „Transformare a imobilului situat pe strada Bocșei, nr. 11 din Lugoj în grădiniță”;

Ținând cont de Hotărârea Consiliului Local nr. 275 din 20.10.2023 pentru modificarea H.C.L. nr. 70 din 24.03.2022 privind aprobarea proiectului „Transformare a imobilului situat pe strada Bocșei, nr. 11 din Lugoj, în grădiniță” în cadrul Programului Operațional Regional 2014-2020, Axa Prioritară 9 - Sprijinirea regenerării economice și sociale a comunităților defavorizate din mediul urban, Prioritatea de investiții 9.1 – Dezvoltare locală sub responsabilitatea comunității (DLRC), apelul de proiecte nr. POR/2018/9/9.1/1/7REGIUNI și a cheltuielilor legate de proiect;

Luând în considerare prevederile O.U.G. nr. 36/2023 privind stabilirea cadrului general pentru închiderea programelor operaţionale finanţate în perioada de programare 2014 - 2020, cu modificările ulterioare;

Luând în considerare prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, modificată şi completată;

Ţinând cont de Legea nr. 273/2006 privind finanţele publice locale, modificată şi completată;

În conformitate cu Ghidul solicitantului pentru Programul Operațional Regional 2014-2020;

În conformitate cu art. 129 alin. (2) lit. b) și alin. (4) lit. d), art. 136 și art. 139 alin. (3) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R E Ș T E :**

**Art.1. -** Se prelungește durata implementării proiectului „Transformare a imobilului situat pe strada Bocșei, nr. 11 din Lugoj în grădiniță”, SMIS 146064,până la data de 31.12.2025.

**Art.2. -** Se aprobă valoarea totală a cheltuielilor estimate necesare în vederea finalizării proiectului, pentru perioada 01.01.2025 – 31.12.2025, în suma de 1.311.040,00 lei, ce urmează a fi suportată integral din bugetul local al Municipiului Lugoj.

**Art.3.** - Îndeplinirea prevederilor prezentei hotărâri se încredinţează Serviciului finanțări și implementare alte programe.

**Art.4.** - Prezenta hotărâre se comunică:

- Instituţiei Prefectului, judeţul Timiş;

- Primarului Municipiului Lugoj;

- Direcţiei juridice;

- Direcției management financiar;

- Direcției investiții, finanțări;

- Serviciului finanțări și implementare alte programe;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Mihai Agache SECRETARUL GENERAL AL MUNICIPIULUI

Dan Ciucu

**Nr. 194 din 28.11.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 19 |
| 3. | Număr voturi pentru | 19 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |